رسمی بیر سفر بیلن انقره گه تشریف بیورگن ایران جمهوررئیسی حسن روحانی, ترکیه جمهوریتی جمهوررئیسی عبدالله گل تمانیدن رسمی مراسم بیلن کوتیب آلیندی. جمهوررئیسی گل, جمهوررئیسی روحانی نینگ اوشبو سفری نینگ ترکیه بیلن ایران آره سیده گی علاقه لرنینگ آرتیب کیتیشی بوییچه اوته مهم بیر موضوع دن عبارت ایکن لیگی نی ایسله تیب اوتدی. یککه مه یککه و هیئت لر ارا اوچره شو لر آرتیدن ایککی اولکه آره سیده گی همکارلیک لر گه تیگیشلی کیلیشو لر گه قول قویلدی. جمهوررئیسی گل, بولیب اوتگن اوچره شو لر جریانی ده منطقه مقیاسی ده گی ینگی لیک لر باره سیده بحث ایتیلگن لیگی نی بلدردی. هستوی موضوع لر هم اوشبو اوچره شو لرنینگ آجندا لری دن بیری نی تشکیل ایتدی. گل, "منطقه میز ده هیچ بیر اولکه نینگ هستوی قورال گه ایگه بولیشی گه طرفدار ایمس میز. عاموی قیرغین قورال لری نینگ موجود بولمه گن بیر اورته شرق نی طلب ایتماقده میز. باشقه بیر تماندن ایسه, هیچ بیر اولکه نینگ تینچ لیک سیور بیر شکل ده هستوی انرژی دن فایده له نیشی نینگ توسیق لنمس لیگی کیره ک" دییه قید ایتدی. اوشبو سفری نینگ ایککی اولکه آره سیده گی علاقه لرنینگ آرتیب کیتیشی گه حصه قوشه دیگن لیگی نی بلدرگن روحانی هم منطقه ده گی ینگی لیک لر باره سیده بحث ایتدی. روحانی, "سوریه و مصرده گی ینگی لیک لر باره سیده بحث ایتدیک. بیرنینگ جهتی میز دن مهم بولگن نرسه اوشبو ایککی اولکه ده برقرار لیک و خوف سیزلیک نینگ تامین ایتیلیشی, خلق نینگ رای لری گه اهمیت بیریلیشی و قان توکیلیشی نینگ توخته تیلیشی دن عبارت" دییه قید ایتدی. کیین چه لیک روحانی, ترکیه جمهوریتی باش وزیری رجب طیب اردوغان بیلن اوچره شدی. باش وزیر اردوغان بیلن جمهوررئیسی روحانی, یککه مه یککه اوچره شو لری آرتیدن ترکیه – ایران ۱ نچی عالی همکارلیک کینگشی ییغیلیشی نی باشقردی. کیین چه لیک ایککی رهبر مشترک بیر مطبوعاتی کنفرانس ترتیب له دی لر. اردوغان, "۳۰ میلیارد دالرلیک هدفی میز نی قول گه کریتیش اوچون سیاسی اراده میز موجود. سرمایه دار لری میز ایران بیلن تجارت قلیش گه طرفدار" دییه قید ایتدی. اردوغان, طبعی گاز نینگ نرخی نینگ توشیریلیشی بیلن علاقه لی ایککی اولکه نینگ انرژی وزیر لری آره سیده گی اوچره شو لر نینگ دوام ایته دیگن لیگی نی ایسله تیب اوتدی. ایران جمهوررئیسی روحانی, ترکیه بیلن ایران آره سیده گی اقتصادی همکارلیک لرنینگ, اقتصادی ساحه ده بولگن لیگی دیک, خشونت و افراطی لیک گه قرشی کوره ش جهتی دن اوزی گه خاص بیر اهمیت گه ایگه ایکن لیگی نی معلوم قلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
